Document ID: 32008R0634

KOMISSION ASETUS (EY) N:o 634/2008,
annettu 27 päivänä kesäkuuta 2008,
tiettyjen neuvoston asetuksen (EY) N:o 3448/93 soveltamisalaan kuuluvien maitotuotteita sisältävien tavaroiden tuonnissa Sveitsistä yhteisöön sovellettavien alennettujen maatalouden maksuosien ja lisämaksujen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan,
sekä katsoo seuraavaa:
(1)
Euroopan yhteisön ja Sveitsin valaliiton välillä 26 päivänä lokakuuta 2004 tehdyllä sopimuksella (2), jäljempänä ’sopimus’, korvattiin 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen pöytäkirja N:o 2 uudella tietyistä jalostetuista maataloustuotteista annetulla pöytäkirjalla N:o 2. EU-Sveitsi-sekakomitea muutti pöytäkirjan täytäntöönpanoa varten päätöksellään N:o 1/2008 (3) kotimaiset viitehinnat 1 päivästä helmikuuta 2008.
(2)
Näin ollen on tarpeen vahvistaa tiettyjen maitotuotteita sisältävien tuotteiden tuonnissa Sveitsistä yhteisöön 1 päivästä helmikuuta 2008 sovellettavat maatalouden maksuosat ja lisämaksut.
(3)
Koska sopimusta sovelletaan 1 päivästä helmikuuta 2008, tässä asetuksessa säädettyjä toimenpiteitä olisi sovellettava samasta päivästä,
ON ANTANUT TÄMÄN ASETUKSEN:
1 artikla
Liitteessä esitetään tiettyjen asetuksen (EY) N:o 3448/93 liitteessä B olevan taulukon 1 soveltamisalaan kuuluvien maitotuotteita sisältävien tavaroiden tuonnissa Sveitsistä 1 päivästä helmikuuta 2008 sovellettavat alennetut maatalouden maksuosat ja lisämaksut.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä helmikuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 2008.

Labels: 17
3
6
18
15